钦定古今图书集成/理学汇编/文学典/第117卷 > 区怀瑞
## 钦定古今图书集成/理学汇编/文学典/第117卷 > 区怀瑞

按《广东通志》：“怀瑞，字启图，高明人。少负大才，弱冠随
父大相署中，赋《秋雁》诗。宰相赵志皋一见器重之。天
启丁卯乡荐，聘辑府志，精核大备，成一郡良书。授当
阳令。值流寇残破，力行抚字，招集逃亡，兴学校，设义
仓，直指使者荐之。未几，以内艰去。后补隶平山令，告
归田里。生平多所著述，有《趋庭稿》《游燕草》《游滁草》行”
世。